**Dobeles novada pašvaldības saistošo noteikumu Nr.24**

**“Grozījumi Dobeles novada domes 2023. gada 28. septembra saistošajos noteikumos Nr. 24 “Dobeles novada pašvaldības nolikums””**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| **1.** Mērķis un nepieciešamības pamatojums | Atbilstoši [Pašvaldību likuma](https://likumi.lv/ta/id/336956-pasvaldibu-likums) [49.](https://likumi.lv/ta/id/336956-pasvaldibu-likums#p49) pantam pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. Saistošo noteikumu projekts izstrādāts ar mērķi precizēt 2023. gada 28. septembra saistošos noteikumus Nr.24 “Dobeles novada pašvaldības nolikums”(turpmāk – Saistošie noteikumi Nr. 24) precizējot Centrālās pārvaldes Saimnieciskās nodaļas nosaukumu atbilstoši tās uzdevumiem un kompetencei, kā arī veicot attiecīgas izmaiņas pašvaldības administrācijas struktūrā atbilstoši Dobeles novada pašvaldības domes pieņemtajiem lēmumiem - Dobeles novada pašvaldības domes 2024. gada 28. marta lēmumam Nr. 101/4 „Par Bēnes pirmsskolas izglītības iestādes „Rūķīši“ likvidāciju, pievienojot Bēnes pamatskolai„ un Dobeles novada pašvaldības domes 2024. gada 29. maija lēmumam Nr. 175/6 “Par Jaunbērzes pirmsskolas izglītības iestādes „Minkuparks“ likvidāciju, pievienojot Mežinieku pamatskolai„. |
| **2.** Fiskālā ietekme uz pašvaldības budžetu | Saistošo noteikumu īstenošanas fiskālā ietekme uz pašvaldības budžetu ir saistīta ar Bēnes pirmsskolas izglītības iestādes „Rūķīši“ un Jaunbērzes pirmsskolas izglītības iestādes „Minkuparks“ likvidāciju. Pašvaldības 2024. gada budžetā tiek ieekonomēta abu iestāžu vadītāju mēnešalgas. |
| **3.** Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nerada ietekmi uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| **4.** Ietekme uz administratīvajām procedūrām un to izmaksām | Papildu administratīvās procedūras nav paredzētas. |
| **5.** Ietekme uz pašvaldības funkcijām un cilvēkresursiem | Bēnes pirmsskolas izglītības iestādes „Rūķīši“ un Jaunbērzes pirmsskolas izglītības iestādes „Minkuparks“ likvidācijas rezultātā, pievienojot tās attiecīgajām pamatskolām, amata vietu skaits samazinās, jaunas darba vietas nav nepieciešams veidot. |
| **6.** Informācija par izpildes nodrošināšanu | Saistošo noteikumu izpildi nodrošinās Pašvaldības administrācija, ko veido Pašvaldības iestādes un amatpersonas. |
| **7.** Prasību un izmaksu samērīgums pret ieguvumiem, ko sniedz mērķa sasniegšana | Ar saistošajiem noteikumiem noteiktās prasības ir samērīgas attiecībā pret ieguvumiem, ko sniedz saistošo noteikumu mērķa sasniegšana. |
| **8.** Izstrādes gaitā veiktās konsultācijas ar privātpersonām un institūcijām | 8.1. Noteikumu izstrādes procesā notikušas konsultācijas ar to izpildes nodrošināšanā iesaistītajām institūcijām.  8.2. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana.  Viedokļa sniegšanas termiņš no 2024. gada 11. oktobra līdz 2024. gada 25. oktobrim.  8.3 Publicēšanas laikā par noteikumu projektu netika saņemti sabiedrības viedokļi. |

Domes priekšsēdētājs I. Gorskis